ผมมีอาการเจ็บคอกับเจ็บหน้าอก แล้วแน่นหน้าอก -เจ็บคอผมไม่ได้เป็นหนักมาก คือยังสามารถกินอาหารได้ปกติ แต่เวลากลืนน้ำลายแล้วจะเจ็บหูข้างขวา ผมกินเลย์แบ้วจะเจ็บคอ แต่ปกติมันจะหายเร็ว -เจ็บหน้าอก มันจะมีอาการเจ็บๆขึ้นมา ในบางเวลาเรื่อย แล้วจะมีอาการแน่นหน้าอกตลอด(ผมเป็นประจำ แต่ในครั้งนี้มันเจ็บหน้าอกด้วยและเจ็บคอ) ผมไม่แน่ใจว่า มันเป็นที่ผมไม่ได้วอร์มร่างกายตอนวิดพื้นหรือป่าว แต่ปกติ มันไม่ได้เป็นขนาดนี้ -ผมเป็นแบบนี้มาประมาณ 4-5 วันแล้ว -มันจะเกี่ยวกับโควิด-19 หรือป่าวครับ -หรือเป็นผลจากการเลิกบุหรี่ครับ ผมพึ่งเลิกได้ 4 วัน มันเป็นเอฟเฟคหรือป่าวครับ
สวัสดีค่ะ อาการเจ็บคอ แน่นหน้าอกดังกล่าวมานั้น อาจจะยังไม่ได้จำเพาะเจาะจงต่อโรคอย่างชัดเจนมากนัก โดยอาจจะเกิดจากการระคายคอจากการเคยสูบบุหรี่มาก่อน ดื่มน้ำน้อย คออักเสบจากเชื้อไวรัสที่ทำให้เกิดหวัดธรรมดา คออักเสบจากเชื้อแบคทีเรีย ต่อมทอนซิลอักเสบ เป็นต้นโดยอาการของโควิด 19 นั้น มักจะต้องมีไข้เกิน 37.5 องศาร่วมกับ มีอาการไอแห้งๆ เจ็บคอชัดเจน น้ำมูก คัดจมูก ถ้าไอมากอาจหอบเหนื่อย ร่วมกับมีประวัติสัมผัสกับผู้ป่วยหรือเดินทางไปที่ชุมชนหรือประเทศเสี่ยงมาก่อนเบื้องต้นแนะนำการดื่มน้ำมากๆ รับประทานยาแก้เจ็บคอได้เบื้องต้น พักผ่อนให้เพียงพอ และขอเป็นกำลังใจให้งดบุหรี่ต่อไปจะดีที่สุดค่ะถ้าไม่สบายใจ หรืออาการเป็นมากขึ้นเรื่อยๆ รู้สึกเหมือนมีไข้ ควรไปพบแพทย์เพื่อตรวจเพิ่มเติม